धर्मशाला : स्कूल शिक्षा बोर्ड ने टी.जी.टी. कला, मैडीकल, नॉन मैडीकल, पंजाबी और उर्दू टी.ई.टी. की आंसर-की जारी कर दी है। बोर्ड ने उक्त परीक्षाओं की सभी ए, बी, सी और डी सीरीज की अलग-अलग आंसर-की जारी की हैं। बोर्ड की ओर से जारी आंसर-की से संबंधित किसी भी प्रकार की आपत्ति अभ्यार्थी बोर्ड में 19 सितंबर तक जमा करवा सकते हैं। अभ्यार्थी पेपर सेटिंग शाखा में आपत्ति फैक्स कर सकते हैं। इसके अलावा ई-मेल पर भी अपनी आपत्ति दर्ज करवाई जा सकते हैं। बोर्ड सचिव ने बताया कि निर्धारित तिथि के बाद किसी भी प्रकार की मौखिक या लिखित आपत्ति पर बोर्ड द्वारा कोई विचार नहीं किया जाएगा। बोर्ड सचिव डा. हरीश गज्जू ने बताया कि बोर्ड ने टी.ई.टी. की आंसर-की जारी कर दी है। उन्होंने कहा कि स्कूल शिक्षा बोर्ड की कला अध्यापक पात्रता परीक्षा की सीरीज बी और डी की कई प्रश्नपत्र पुस्तिकाओं में गलतियां पाई गई हैं। ऐसे अभ्यार्थी 24 सितंबर तक बोर्ड को अपनी प्रश्नपत्र पुस्तिकाएं और ओ.एम.आर. शीट भेज सकते हैं। उन्होंने बताया कि गलतियों के आधार पर ही अभ्यार्थियों को राहत प्रदान की जाएगी।